Hatmillió euró, csaknem kétmilliárd forint külföldi befektetéshez jut a Barion Payment Zrt. a cseh alapítású Home Credit Group lakossági pénzügyi szolgáltatótól - tájékoztatta a magyar társaság az MTI-t a tőkeinjekcióról szóló sajtótájékoztatót megelőzően átadott sajtóközleményében.

A befektető első körben egy kétmillió euró értékű tranzakció révén 20 százalékos részesedéshez jut az online- és mobilfizetési piacon tevékenykedő cégben. A magyar pénzügyi startup eddig két lépcsőben mintegy 150 millió forint befektetésben részesült belföldi üzleti angyaloktól. A Barion mobiltárcás fizetési megoldásáról korábban itt írtunk. Kiss Sándor...